Quines entitats hi ha en aquest text?
Neus Real i Mercadal (Barcelona, 1968) és una historiadora de la literatura i professora catalana, especialitzada en les escriptores anteriors a la Guerra Civil. Llicenciada en Filologia Catalana per la Universitat Autònoma de Barcelona (UAB), el 1994 va obtenir el títol de Master of Philosophy (Arts) en l'especialitat de Teoria de la Literatura a la Universitat de Birmingham (Gran Bretanya), on va fer una estada de docència i investigació de dos anys. El 2004 va obtenir el títol de doctora en Filologia Catalana (UAB). L'any 2008 es va incorporar al Departament de Didàctica de la Llengua i la Literatura, i de les Ciències Socials de la UAB, on des d'aleshores treballa a temps complet, i entre aquell any i el 2018 va exercir de professora del Máster en Libros y Literatura Infantil y Juvenil. Des del 2015, junt amb Mònica Baró és coordinadora del Màster de Biblioteca Escolar i Promoció de la Lectura (UAB) i responsable del Seminari de Coordinació de les Biblioteques Escolars de Salt (Departament d'Educació, Generalitat de Catalunya), que ha esdevingut model de seminaris equivalents a la Llera del Ter i la Selva Interior. Actualment és professora agregada de la UAB. Des del 1991 es dedica tant a l'ensenyament de la llengua i la literatura com a la divulgació literària en diversos àmbits docents i culturals. Així l'any 2009 va integrar-se al grup de recerca GRETEL (Grup d'Investigació de Literatura Infantil i Juvenil i Educació Literària de la Universitat Autònoma de Barcelona), que té com a objectiu principal l'ús dels llibres infantils i juvenils per als aprenentatges literaris a l'escola obligatòria. Aquest mateix, any va iniciar un estudi sobre l'educació literària de la primera infància (0-6 anys), la formació docent i la literatura infantil digital, investigació que encara avui continua. Dins d'aquest grup, l'any 2017 va publicar junt amb Cristina Correro el llibre La literatura a l'educació infantil, dins de la col·lecció Temes d'Infància de l'Associació de Mestres Rosa Sensat, que recollia les conclusions del grup de treball Art i Literatura d'aquesta entitat. És un assaig dirigit a les persones que es dediquen a l'educació infantil i necessiten recursos per a la formació de petits lectors literaris. Entre els anys 2004 i 2007 va formar part del consell de redacció de la revista Els Marges i és membre dels consells assessors de diverses publicacions, com Bellaterra Journal of Teaching & Learning Language & Literature. En el camp de la investigació, entre 1994 i 2008 va formar part del Grup d'Estudis de Literatura Catalana Contemporània de la UAB (GELCC), es va especialitzar en les narradores de preguerra i ha publicat nombrosos treballs sobre la producció i les autores catalanes del segle xx, alhora que n'ha comissariat exposicions. En aquest camp, ha fet diverses conferències adreçades a públic escolar i adult per difondre l'obra d'algunes d'aquestes escriptores, com Mercè Rodoreda o Aurora Bertrana, de la qual l'any 2018 en va publicar la biografia.
Neus Real i Mercadal : persona, Barcelona : Entitat_Geopolítica, Guerra Civil : conflicte, Universitat de Birmingham : educació, Gran Bretanya : Entitat_Geopolítica, UAB : educació, Mònica Baró : persona, Seminari de Coordinació de les Biblioteques Escolars de Salt : organització, Generalitat de Catalunya : govern, Llera del Ter : mitjans_massius, Selva Interior : mitjans_massius, Cristina Correro : artista_o_autor, Associació de Mestres Rosa Sensat : organització, Universitat Autònoma de Barcelona (UAB) : educació, Departament d'Educació : govern, GRETEL (Grup d'Investigació de Literatura Infantil i Juvenil i Educació Literària de la Universitat Autònoma de Barcelona) : organització, La literatura a l'educació infantil : obra_escrita, Temes d'Infància : obra_escrita, Els Marges : mitjans_massius, Bellaterra Journal of Teaching & Learning Language & Literature : mitjans_massius, Grup d'Estudis de Literatura Catalana Contemporània de la UAB (GELCC) : organització, Mercè Rodoreda : artista_o_autor, Aurora Bertrana : artista_o_autor